
Szentendre Város Önkormányzat Képviselő-testületének

2017. november 16-i üléséről készült jegyzőkönyvéből

14.
Előterjesztés a korábban hatályban volt Helyi Építési Szabályzat által meghatározott ingatlanokon, Önkormányzat javára fennálló elővásárlási jogok ingatlan-nyilvántartásból való törléséről 

Előadó: Kéri Mihály gazdasági vezető
Szentendre Város Önkormányzat Képviselő-testületének

263/2017. (XI.16.) Kt. sz. határozata:

Szentendre Város Önkormányzat Képviselő-testülete megállapítja, hogy:

1. a Szentendre Építési Szabályzatáról szóló 26/2017. (VII.31.) számú önkormányzati rendeletének 2017. szeptember 1. napjával történt hatályba lépésével a Szentendre Város Helyi Építési Szabályzatáról, valamint Szabályozási Tervének jóváhagyásáról szóló 21/2002. (VIII.15.) Önk. sz. rendelettel bejegyzett, a határozat mellékletét képező táblázatban meghatározott ingatlanok esetében az Önkormányzatot jogszabály alapján megillető elővásárlási jogok 2017. szeptember 1. napjával megszűntek;
2. hozzájárul az 1. pontban megjelölt ingatlanok vonatkozásában a Szentendre Város Önkormányzat nevére és javára bejegyzett elővásárlási jogoknak az ingatlan-nyilvántartásból történő törléséhez;

3. felhatalmazza a Polgármestert, hogy az 1. pontban megjelölt ingatlanok esetében az elővásárlási jog ingatlan-nyilvántartásból való törléséhez szükséges nyilatkozatot megtegye.

Felelős:     Polgármester

Határidő: 1. pont: azonnal, 


      2-3. pont: folyamatos

A végrehajtásért közvetlenül felelős: Vagyongazdálkodási Iroda

 K. m. f.

Verseghi-Nagy Miklós  s. k.
dr. Gerendás Gábor s. k.


polgármester
jegyző

Kapja:
1. Önkormányzati és Szervezési Iroda – irattár

2. A Képviselő-testület tagjai

3. Vagyongazdálkodási Iroda – intézkedésre

Közzétéve az L/Testületi anyagok/Határozatok mappában és a Weboldalon.

A kiadmány hiteléül:
Szentendre, 2017. november 17.
Simor Györgyné
jegyzőkönyvvezető

